62019TO0158_INF
Üldkohtu (teine koda) 12. novembri 2019. aasta määrus –Breyer vs. komisjon
(kohtuasi T‑158/19)
Dokumentidega tutvumine – Määrus (EÜ) nr 1049/2001 – Uurimisprojektiga „iBorderCtrl: Intelligent Portable Control System“ seotud dokumendid –Dokumentidega tutvumise võimaldamisest osaline keeldumine – Vastuvõetamatuse vastuväide – Kostja valesti määratlemine – Hagiavalduse parandamine – Otsuse tegemise vajaduse äralangemine
Kohtumenetlus – Hagimenetluse algatusdokument – Vorminõuded – Kostja määratlemine – Vaidlustatud akti autori asemel ekslikult muu isiku kostjana nimetamine – Vastuvõetamatus – Piirid – Teave, mis võimaldab kostja üheselt määratleda
(ELTL artikli 263 esimene lõik; Üldkohtu kodukord, artikli 76 punkt c)
(vt punktid 22–25 ja 31)
Ese
ELTL artikli 263 alusel esitatud nõue tühistada Teadusuuringute Rakendusameti (REA) 17. jaanuari 2019. aasta otsus, mis puudutab hageja taotlust tutvuda dokumentidega Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331) alusel.
Resolutsioon
1.
Tuvastada, et pool, kelle vastu käesolev hagi on esitatud, on Teadusuuringute Rakendusamet (REA).
2.
Puudub vajadus otsustada Euroopa Komisjoni esitatud vastuvõetamatuse vastuväite üle.
3.
Mõista vastuvõetamatuse vastuväitega seotud kohtukulud välja Patrick Breyerilt.
4.
Kohtukantselei toimetab hagiavalduse REA kätte.